Diari Oficial de la Generalitat Valenciana


Sumari del DOGV 6382, del 22-10-2010 (2010/11368)

Notificació del laude emés per la Junta Arbitral de Transports de Castelló. Expedient número 65/5625-NO.
--------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11686


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 65/2267-RS. [2010/11939]  
Ramón Escrig Moreno, president de la Junta Arbitral de Transports de Castelló, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Carlos Garces Transportes, SL, que s'ha dictat laude en l'expedient de referència i, ja que no ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Jose Ramón López de la Fuente i Fernando Monzó Mollá, el qual excusa la seua assistència; ecretària-vocal: Rosa Salvador Salvador. Parts. Reclamant: Buristir, SL, representada per Vicente Domingo Martí Monfort. Reclamat: Carlos Garces Transportes, SL.  
Castelló, 18 de maig de 2010, a les 12.50 hores es constituïx la Junta Arbitral de Transports pels membres expressats al marge i amb l'assistència de la part reclamant per a resoldre l'expedient 65/3796-PJ, i es procedix a la realització de la vista oral respecte de la reclamació següent: impagament de ports. La part reclamada no compareix a la vista.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A continuació es concedix la paraula a la reclamant que s'aferma i es ratifica en la seua demanda i es remet a les proves i als documents aportats i que deixa basada en els següents:  
Antecedents de fet  
1. Com a conseqüència de les relacions comercials existents entre les parts es van realitzar dos transports de mercaderies, segons està acreditat en la documentació adjunta a la demanda i que van donar lloc a les factures núm. A27/09, de 10 de febrer de 2009, per un import de 1.682 euros i la núm. A28/09, de 10 de febrer de 2009, per un import de 1.508 euros. Els transports es van realitzar des de Bielefeld (Alemanya) fins a Olvega (Sòria) amb data 23 de gener de 2009 i des de Wittlich (Alemanya) fins a Getafe (Madrid) en eixa mateixa data.   
Acaba sol·licitant que, esgotats tots els procediments de cobrament i després del reconeixement previ del seu dret, es condemne la reclamada al pagament dels ports realitzats i l'import de la qual és de 3.190 euros.  
S'apliquen els següents:  
Fonaments jurídics  
1. La competència territorial de la Junta està determinada en els articles 6 i 7.2 del Reglament de la LOTT (Reial Decret 1211/90).  
2. La submissió està determinada per l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat". I no consta que s'haja manifestat esta exclusió en el moment anterior a la prestació del servici.  
3. Donada l'absència de la vocal representant d'Empreses Carregadores, que va excusar-hi l'assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment establix que "la inassistència de qualsevol dels membres de la Junta, llevat del president, no impedirà que es dicte el laude".  
4. Comprovats els aspectes manifestats per la reclamant per mitjà de la prova documental acompanyada a la demanda i al comprovant la Junta Arbitral la veracitat destos i el seu ajust a allò que s'ha demandat, han d'estimar-se tal com es reclamen.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Buristir, SL, representada per Vicente Domingo Martí Monfort, contra Carlos Garces Transportes, SL, ja que dels fets relatats, dels documents probatoris i de les declaracions efectuades s'establix que, realitzats els transports d'acord amb allò que s'ha contractat, se li ha d'abonar l'import resultant.   
Per tot això Carlos Garces Transportes, SL, haurà d'abonar a Buristir, SL, la quantitat de tres mil cent noranta euros (3.190 €).  
Contra este laude pot exercitar-se l'acció d'anul·lació davant de l'Audiència Provincial de Castelló en el termini de dos mesos següents a la notificació, d'acord amb el que establixen els articles del 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents a la notificació del laude es podrà sol·licitara esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Una vegada transcorreguts vint dies des de la notificació d'este laude a les parts, se'n podrà instar l'execució forçosa davant del Jutjat Mercantil de Castelló, de conformitat amb el que establixen els articles 44 i 45 de la Llei d'Arbitratge i el 548 de la Llei 1/2000, de 7 de gener, d'Enjudiciament Civil.  
Els mencionats terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
Castelló de la Plana, 1 d'octubre de 2010.- El president de la Junta Arbitral de Transports de Castelló: Ramón Escrig Moreno.